Predkladacia správa

Návrh na určenie gestorských ústredných orgánov štátnej správy zodpovedných za prebratie a aplikáciu smerníc a rámcových rozhodnutí sa predkladá na základe bodu C.1. uznesenia vlády SR č. 1232/2002 z 13. novembra 2002 a predstavuje pätnástu aktualizáciu pôvodného gestorstva smerníc prijatého uznesením vlády SR č. 962/2001 z 10. októbra 2001, s aktualizáciami uskutočnenými uzneseniami vlády SR č. 780/2002 z 10. júla 2002, č. 1232/2002 z 13. novembra 2002, č. 246/2003 z 2. apríla 2003, č. 983/2003 zo 14. októbra 2003, č. 266/2004 z 31. marca 2004,  č. 940/2004 zo 6. októbra 2004, č. 253/2005 zo 6. apríla 2005, č. 761/2005 z 5. októbra 2005, č. 308/2006 z 12. apríla 2006, č. 819/2006 zo 4. októbra 2006, č. 294/2007 z 28. marca 2007, č. 845/2007 z 3. októbra 2007, č. 204/2008 z 2. apríla 2008 a č. 693/2008 z 1. októbra 2008. 
             
Cieľom materiálu je určenie gestorských rezortov (príp. aj spolugestorov) zodpovedných za prebratie a aplikáciu smerníc a rámcových rozhodnutí do slovenských všeobecne záväzných právnych predpisov.  
  
Návrh na určenie gestorstva obsahuje 51 smerníc a 8 rámcových rozhodnutí, ktoré boli uverejnené v Úradnom vestníku Európskej únie od poslednej aktualizácie v období od 1. augusta 2008 do 31. januára 2009. Termíny ich prebratia do slovenského právneho poriadku sú určené vo väzbe na termíny prebratia smerníc a rámcových rozhodnutí platné pre členské štáty EÚ. 
  
Predložený návrh na určenie gestorských ústredných orgánov štátnej správy zodpovedných za prebratie a aplikáciu smerníc a rámcových rozhodnutí nemá finančné, ekonomické, environmentálne vplyvy, ani vplyvy na zamestnanosť a podnikateľské prostredie. 
            
Materiál bol predmetom medzirezortného pripomienkového konania v dňoch 18. februára 2009 až 3. marca 2009. Spôsob zapracovania jednotlivých pripomienok je uvedený v časti vyhodnotenie pripomienkového konania. Materiál sa predkladá na rokovanie vlády SR bez rozporov.